કેન્દ્ર અને જમ્મુ-કાશ્મીર સરકારે સુપ્રીમ કોર્ટ સમક્ષ સહમત થતાં જણાવ્યું છે કે તેઓ સાથે મળી નક્કી કરશે કે જમ્મુ-કાશ્મીરમાં લઘુમતીઓ કોણ છે? આ રાજ્યમાં જ દેશમાં સૌથી વધુ મુસ્લિમ છે. જસ્ટિસ જે સી ખેહર, જસ્ટિસ ડી વાય ચંદ્રચૂડ અને જસ્ટિસ સંજય કિશન કૌલે આદેશ આપતાં જણાવ્યું છે કે જમ્મુ-કાશ્મીર સરકાર અને કેન્દ્ર સરકાર રાજયમાં લઘુમતીઓ દ્વારા સહન કરવામાં આવતી મુસીબતો અંગે વાત કરે અને ચાર સપ્તાહમાં આ અંગે પ્રસ્તાવ રજૂ કરે.અમે સાથે મળી કામ કરવાની ભાવનાની પ્રશંસા કરીએ છીએ. અમે આશા રાખીએ છીએ કે આ મુદાનો કોઈ ઉકેલ આવશે.